stanford-oval/wikipedia huggingface dataset:
Ziyuan

תיאור לוויין מהדור הראשון (SBERS)
Ziyuan (בתרגום לעברית: משאב) היא סדרת לוויינים סינים מסוג חישה מרחוק. הלוויין הראשון שוגר בשנת 1999. מאז שוגרו לוויינים נוספים ומתוכננים שיגורים חדשים.
הסדרה כוללת שלושה דגמים:
Ziyuan -1. שיגורים החלו בשנת 1999. רוב הלוויינים של הסדרה היו בשימוש משותף של סין וברזיל בהתאם להסכם שיתוף פעולה SBERS שנחתם בין המדינות. משקל היה 1450 ק"ג והם נבנו בשנחאי. מכשירים שהותקנו על הלוויין סיפקו נתונים ברגישות של כ-20 מ'. בעקבות חתימה לתוספת להסכם בשנת 2019 שוגר לוויין חדש לטובת ברזיל. משקל של לוויינים מתקדמים מדור זה גדל לכ-2,000 ק"ג ופאנל סולארי היה נותן חשמל בהספק של כ-2300 וא"ט. הם היו מתוכננים לעבודה במשך שלוש שנים. בסך הכול מדגם זה שוגרו 10 לוויינים, כולל שיגור בודד שנכשל.
Ziyuan-2 היה בשימוש של מערכת הביטחון של סין. הלוויינים מסוגלים להגיע לרגישות של כ-2 מ'. השיגורים בוצעו בשנים 2002–2004. אורך חיים המתוכנן של הלוויין היה מספר שנים אך הם פעלו מעל ל-10 שנים מאז השיגור. לוויינים אלו הוחלפו על ידי לוויינים מסדרה Yaogan.
Ziyuan-3 בשימוש של משרד משאבי טבע של סין. משקלו גדל ל-2,630 ק"ג והוא נותן נתונים ברגישות של עד 2.5 מ'. זה הלוויין הסיני הראשון שמסוגל לתת נתונים בתלת-מימד וברזולוציה גבוהה. הלוויין הראשון שוגר בשנת 2012 לאחר פיתוח של מספר שנים. הוא מצויד בפאנל סולארי וסוללת מצברים. נכון לשנת 2024 מתוכנן שיגור של הלוויין הרביעי.
כל הלוויינים שוגרו ממרכז שיגור הלוויינים טאיואן ופועלים במסלול מסונכרן-שמש.
ואדי קאדישא

ואדי קאדישא (בערבית: وادي قاديشا - "עמק קאדישא") הוא ערוץ השוכן בנפת בשרי ונפת זע'רתא שבמחוז צפון לבנון. בלב העמק נקיק עמוק שנחצב על ידי נהר קדישא, הידוע באזור טריפולי כנהר אבו עלי. משמעות המילה קדישא בארמית היא "קדוש", והעמק (המכונה לעיתים העמק הקדוש) היה משכנן של מספר קהילות נזירים נוצריות. הקהילות הנוצריות הראשונות התיישבו במקום ככל הנראה כבר במאה ה-10, בברחם מעמק העאסי בעקבות רדיפות השלטון הביזנטי שהאשים אותם בתמיכה בדוקטרינה המונותיאוליטית.
ב-1998 העניק אונסק"ו לעמק מעמד של אתר מורשת עולמית, אך בשנת 2010 הזהירה אונסק"ו את ממשלת לבנון תיתכן הסרה של המקום מרשימת המורשת העולמית, בשל הפרות חוזרות ונשנות של ההנחיות לשמירת המקום, כמו: שפכים, עריכת פיקניקים, פתיחת מסעדות, בנייה באזור ומרוצי רכבי שטח.
גאוגרפיה

ואדי קדישא, עובר בעמק לאורך 35 ק"מ ממקורו במערה במרחק קצר מתחת ליער ארזי האל ועד לים התיכון, ליד טריפולי. צדי העמק הם צוקים תלולים המכילים מערות רבות וכולן קשות לגישה. החלק הנופי יותר של העמק, משתרע לאורך כ-20 ק"מ בין העיר בשרי לכפר טורזה (אנ').
העמק שוכן למרגלות הר אל-מקמל בצפון לבנון, ונהר קדישא שאורכו 35 קילומטרים זורם לאורכו. מקור הנהר הוא במערה הנמצאת במרחק קצר מתחת לעצי הארז. במורדות העמק יש סוללות עפר טבעיות, ובצוקים שמעליהן יש מערות רבות שהגישה אליהן קשה. מסביב למערות בנו הנזירים טראסות למטרות חקלאיות. מקומות הפרישה, שתאיהם קטנים ולעיתים, מסוגלים להכיל רק אדם אחד, חצובים בסלע ופזורים בשטח באופן לא אחיד. בחלק מהמנזרים השתמרו פרסקאות.
היסטוריה

מערות רבות בעמק נוצלו עוד בתקופת האבן למחסה, למגורים ולקבורה. החל מימיה הראשונים של הנצרות העמק שימש כמקום התבודדות עבור נוצרים שרצו בכך. נזירים מרונים מסוריה ברחו לעמק לאחר רדיפתם שהחלה במאה ה-7, מגמה שהתחזקה עוד יותר לאחר הריסת מנזר מארון הקדוש במאה ה-10. הנזירים המרונים הקימו בקנוּבִּין (ער') שבמרכז העמק את המנזר המרכזי החדש שלהם, ובתוך זמן קצר נבנו מנזרים נוספים ברחבי העמק.
לאחר תום מסעות הצלב החלו הסולטאנים הממלוכים ביברס וקלאון להוביל קרבות כנגד המרונים המקומיים ב-1268 וב-1283. למרות המתקפות הממלוכיות מנזר דיר קנובין הפך למקום המושב של הפטריארכיה המרונית במהלך המאה ה-15, ונותר במעמד זה במשך חמש מאות שנים. המוניטין של הנזירים המרונים כאנשים אדוקים מבחינה דתית הך לנחלת הכלל במאה ה-17, וכתוצאה מכך אנשי רוח ודת רבים מאירופה ביקרו בעמק ואף התיישבו בו.
בנוסף להיותו מקום בעל חשיבות עבור הקהילה המרונית, העמק שימש כמקום מקלט עבור קהילות נוצריות אחרות לאורך השנים וביניהן ניתן למנות את היקוביטים מהכנסייה הסורית האורתודוקסית, המלכיתים, הנסטוריאנים, הארמנים ואף האתיופים.
ארז הלבנון מתואר במקורות עתיקים העוסקים בבוטניקה כאחד העצים הזקנים ביותר בעולם. העץ נחשב למשובח על ידי בני ישראל שהתיישבו בארץ, והם השתמשו בו כאחד מחומרי הבנייה של בית המקדש הראשון ובית המקדש השני בירושלים. ארץ הלבנון מוזכר בתנ"ך כשבעים פעמים, והוא אף מופיע בעלילות גילגמש. לפי מקורות שונים יערות הארז החלו להיעלם במאה ה-6, בתקופת שלטונו של יוסטיניאנוס הראשון.
יער הארזים

בעמק נמצא שטח בגודל 646 דונם, המוגדר כשמורת יער, ובו נמצאים השרידים של יער ארזים גדול. בשמורה יש כ-375 עצי ארז, כאשר שניים מתוכם הם בני למעלה מ-3,000 שנים, עשרה מעל ל-1,000 שנים והשאר בני מאות שנים.
המנזרים > מנזרי העמק

בעמק חמישה מתחמי מנזרים עיקריים:
מנזר קנובין (دير قنوبين) שוכן בצד הצפון-מזרחי של העמק, והוא המנזר המרוני העתיק והחשוב ביותר. הקמתו מיוחסת לקיסר תאודוסיוס הראשון,אך יש הטוענים כי המנזר הוקם על ידי תלמיד של תאודוסיוס מקנובין. רוב המנזר נחצב בסלע. במנזר יש תאי מגורים עבור הנזירים, כנסייה, קלויסטר וחדר אירוח. מקור השם קנובין מגיע מהמלה היוונית "קוינוביון" שפירושה: קבוצה שחיה חיים משותפים המבוססים על אהבה ותפילה. בשנת 1445, בעקבות רדיפות דתיות הפך המנזר למקום המושב של הפטריארך המרוני, עד מחצית המאה ה-17, עת הודיעה צרפת על הגנה על כל הקתולים בשטח האימפריה העות'מאנית ובכלל זה המרונים.
מנזר אנטוניוס קוזחיא (دير مارانطﻮنيوﺱ ﻗﺰحيا) שוכן מול מנזר קנובין. לפי המסורת המנזר הוקם על ידי הילריון במהלך המאה ה-4, על מנת לחלוק כבוד לנזיר המצרי אנטוני הגדול, אם כי ישנם מסמכים עתיקים שלפיהם המנזר הוקם רק בשנת 1000. השם קוזחיא הוא ממקור סורי ופירושו "אוצר החיים". ה"אוצר" הוא ישו המייצג עבור הנזיר את הצורך להקדיש את חייו לתפילות ולזנוח את הבלי העולם הזה וה"חיים" הם שפע המים, המעניק לטבע את החיים. המנזר נחרב ושוקם במהלך המאה ה-16. מבנה המנזר כולל מסדרון, חדר ועידות, קפלה, טחנה ומספר הרמיטז'ים שנחצבו לתוך הסלע. ב-1584 נפתח במקום בית דפוס מהראשונים במזרח התיכון ובשנת 1610 הודפס במנזר ספר תהילים ומזמורים דתיים, דו לשוני, בן 260 עמודים, כשהמזמורים ערוכים בשני טורים, מימין הטקסט בסורית ומשמאל בערבית, אך בכתב גרשוני (אנ') - סורי.
מנזר גבירתנו מחוקא (حوقا) שוכן בין מנזר קנובין למנזר קזחיא בגובה של 1,150 מטרים, למרגלות מערה גדולה. המנזר הוקם על ידי כפריים מחוקא במאה ה-13. ההרמיטז' שכן על משטח ביניים סלעי נרחב בסמוך לבריכת מים המוזנת על ידי מספר ערוצים. אורכו של המשטח העליון הוא 47 מטרים, וניתן להגיע אליו רק באמצעות סולם. במשטח נמצאו כלי חרס וראשי חץ מימי הביניים, וככל הנראה הוא שימש כמקום מקלט. במערת חוקא, הנמצאת בסמוך למנזר בגובה 1170 מטרים, התגלו שרידים של ביצורים שככל הנראה היו בשימוש בתקופת האבן הקדומה, בתקופה הרומית ובימי הביניים.
מנזר מר אלישע (دﺍﻴﺮ ﻤﺎﺮ ﺃﻠﻴﺸﻊ) הוזכר לראשונה במאה ה-14, והוא משמש את קהילת הכרמליתים וקהילת המתבודדים המרונית. המנזר כולל שלושה או ארבעה תאים קטנים, רפקטוריום, משרדים וכנסייה הכוללת ארבע קפלות שנחצבו לתוך הסלע.
ממנזר מר סרקיס (دير القديسين سركيس و باخوس – رأس النهر), המכונה גם מנזר אל נאהר, שכן הוא שוכן בסמוך למוצא הנהר מר סרקיס, ניתן להשקיף על אח'דן, כפרסאגב וחאדת' אל ג'בה. בגלל מיקומו בגובה של 1,500 מטרים הוא נקרא גם "העין הצופה על קדישא". המנזר מוקדש לסרקיס ובקכוס. כנסיית סרקיס ובקכוס הראשונה נבנתה באמצע המאה ה-8 על חורבותיו של מקדש כנעני לאל החקלאות. בסמוך לכנסייה זו שוכנת כנסייה נוספת המוקדשת למריה, שנבנתה בשנת 1198. בין 1404 ל-1690 נבנו במקום מספר בניינים נוספים.
מנזרים נוספים הנמצאים בעמק הם מנזר מר גירגיס הכולל את קפלת מר צ'אליטה, מנזר מר יוהאנה, מנזר מר אבון הכולל את הרמיטז' מר סרקיס, ומנזר מר מורה.
מומיות קדישא

בין השנים 1989 ל-1991 פעלה בוואדי קבוצת ספלאולוגים וגילתה שמונה מומיות של כפריים מרונים, ותיארכה אותן לשנת 1283 בקירוב. המומיות נמצאו במערת אסי-אל חאדת' ביחד עם מגוון חפצי עתיקות והן נקראות בערבית המומיות המרוניות (ער').
הערות שוליים

↑  UNESCO World Heritage Centre, Ouadi Qadisha (the Holy Valley) and the Forest of the Cedars of God (Horsh Arz el-Rab), UNESCO World Heritage Centre (באנגלית)
↑  , UNESCO Threatens to Remove Qadisha Valley from World Heritage List, naharnet, 20 מאי 2010
↑  GabyReaidy, دير سيّدة قنّوبين - الوادي المقدّس, gabyreaidy.com
1 2  The Monastery of Qozhaya - Lebanon, www.qozhaya.com
↑  محمود الزيباوي, مومياوات مارونية, almodon (בערבית)
| --- | --- |
בקרת זהויות :  VIAF: 315166049   WorldCat (עם VIAF): 315166049 
מנזר אלישע הקדוש על שפת המצוק
מנזר קוזחיא בציורו של לואי-פרנסואה קסאס,‏ 1789
כניסה לאחת המערות בעמק
החזרה (אופטיקה)

.
השתקפות האורות על המים בגן הבוטני בירושלים, דצמבר 2021
השתקפות של דמות במראה, ציור משנת 1916
שרטוט של החזרת אור פשוטה
השתקפות באמצעות משקפי סקי
החזרה או השתקפות היא תופעה באופטיקה גאומטרית, המתרחשת כאשר אור פוגע במשטח, וחלק ממנו או כולו מוחזרים אל המרחב בזווית החזרה, כלומר, נוצרת השתקפות.
בהחזרת אור, כמות האור המוחזרת ממשטח כלשהו תלויה בחומר המשטח, אשר משתנה מאחד למשנהו.
זווית הפגיעה היא הזווית שבין קרן האור הפוגעת במשטח, לבין אנך היוצא מהמשטח בנקודת הפגיעה. זווית ההחזרה היא הזווית שבין קרן האור המוחזרת מהמשטח, לבין האנך למשטח.
חוקי ההחזרה:
הקרן המוחזרת נמצאת במישור שנקבע על ידי הקרן הפוגעת והאנך.
זווית ההחזרה שווה לזווית הפגיעה
במקרה של אלומת אור, יחול חוק ההחזרה על כל אחת מהקרניים באלומה, ותיווצר החזרה של כל אחת מהקרניים בזווית השווה לזווית הפגיעה. כתוצאה מכך, מקבלים אלומת אור החוזרת בזווית שווה לזווית הפגיעה במשטח.
השפעת מאפייני המשטח על האור המוחזר

למאפייני המשטח עליו נקרין יש השפעה רבה על אופן החזרת קרן האור. מאפייני המשטח יכולים לקבוע היווצרות של תופעות פיזיקליות נוספות כגון: שבירת אור, בליעת אור וכדומה.
משטח מישורי וחלק יוצר השתקפות של העצמים באמצעות הקרניים המוחזרות, כמו השתקפות ממים שקטים בתמונה.
השפעת מאפייני המשטח על האור המוחזר > חספוס המשטח

רמת החספוס של המשטח המוקרן משפיעה על ההחזרה. משטח מחוספס מחזיר פחות אור ממשטח חלק. לדוגמה, שיש מחוספס יחזיר פחות אור משיש חלק, שעבר ליטוש. הסיבה לכך היא שחלק מהקרניים החוזרות במשטח מחוספס נתקלות בחלקי המשטח ואז נבלעות, או לחלופין כיוון החזרה שלהן משתנה (ולכן אינן חוזרות במרוכז אלא נפוצות לכל עבר).
השפעת מאפייני המשטח על האור המוחזר > אטימות המשטח

אטימות המשטח המוקרן תקבע האם תיווצר "שבירה". כאשר המשטח אטום לחלוטין, לדוגמה במראה, תיווצר החזרה מלאה של הקרניים הפוגעות. לעומת זאת, כאשר המשטח שקוף או שקוף למחצה, חלק מהקרניים יעברו את המשטח ותיווצר שבירה.
השפעת מאפייני המשטח על האור המוחזר > סוג החומר

סוג החומר שממנו עשוי המשטח יקבע כמה מהקרניים יבלעו במשטח, וכמה מהן יוחזרו ממנו. בליעת אור היא תופעה בה אנרגיית הפוטונים, הם החלקיקים מהם עשויה קרן אור, נבלעים בחומר, ובכך מעלים את כמות האנרגיה בו.
[מומלץ לקרוא על תופעה זו בהרחבה בערך בליעת אור.]
תחומים נוספים

חוקי ההחזרה החלים על קרני אור מאפיינים גם מצבים נוספים בפיזיקה כדוגמת פגיעה של גוף אלסטי במשטח קשיח. מסיבה זו חוק ההחזרה תומך בתפישת האור כחלקיק, שקידם אייזק ניוטון.
ניתן להסיק מחוק ההחזרה, באמצעות שיקולים גאומטריים, שעבור מראה ישרה, מרחק הדמות המשוקפת מהמראה שווה למרחק העצם המשתקף בה. (אם כי השניים בצדדים מנוגדים של המראה. לעומת זאת, ניתן לראות כי מראות פרבוליות יכולות למקד אור, ולכן נעשה בהן שימוש בזרקורים, טלסקופים ועוד.
ראו גם

החזרה גמורה
בליעת אור
שבירת אור
שרטוט בליעת קרניים בהחזרה ממשטח מחוספס
שרטוט החזרת אור חלקית
אוליבר שמידהאוזר

אוליבר שמידהאוזר דה לה קרוס (נולד ב-2 ביוני 2004) הוא כדורגלן דומיניקני המשחק בעמדת החלוץ עבור קבוצת המילואים של הרטה ברלין.
קריירה

בשנת 2022, שמידהאוזר הצטרף לאקדמיית הנוער של קבוצת ר.ב. לייפציג הגרמנית. ב-2023, הוא זכה לעניין ממחלקת הנוער של קבוצת הסרייה א' האיטלקית אינטר מילאנו.
נבחרת לאומית

שמידהאוזר ייצג את נבחרת הרפובליקה הדומיניקנית עד גיל 20, בגביע העולם בכדורגל עד גיל 20 ב-2023.
הערות שוליים

↑  Talent spricht über RB und seine Zukunft, rblive
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוליבר שמידהאוזר".
בומברדייה אירוספייס

| --- | --- |


מפעלי החברה במונטריאול
 נתונים כלליים
 סוג:  חברה ציבורית
 תקופת הפעילות:  23 בדצמבר 1986 – הווה (38 שנים) 
 חברת אם:  בומברדייה 
 חברות בנות:  קנדאייר 
 מיקום המטה:  דורואל 
 משרד ראשי:  קנדה דורואל, קוויבק קנדה
 בעלות:  בומברדייה
 ענפי תעשייה:  תעשייה אווירית
 מוצרים עיקריים:  מטוסים
 עובדים:  33,600
  
 www.aerospace.bombardier.com
 
בומברדייה אירוספייס (באנגלית: Bombardier Aerospace, בצרפתית: Bombardier Aéronautique) היא חטיבת יצור המטוסים של התאגיד הקנדי בומברדייה.
בומברדייה אירוספייס הייתה מדורגת במקום הרביעי מבין יצרניות המטוסים בעולם אחרי בואינג, איירבוס, ואמבראר, אך בפברואר 2020 מכרה 75% ממניותיה בפרויקטים מובילים (A220 ו-A330) לחברת איירבוס ומאז היא נחשבת לשחקן לא משמעותי בשוק כלי הטיס המסחריים.
תולדות החברה

בשנת 1986 רכשה בומברדייה את יצרנית המטוסים קנדאייר (Canadair). קנדאייר; שהוקמה בשנת 1944 הייתה חברה מפסידה בבעלות ממשלתית. בשנת 1989 רכשה בומברדייה את יצרנית המטוסים האירית; שורט ברדרס (Short Brothers). בשנת 1990 רכשה את יצרנית מטוסי המנהלים מקנזס, לירג'ט שפשטה את הרגל. ובשנת 1992 רכשה את חברת הבת של בואינג דה הבילנד קנדה.
חטיבת המטוסים של בומברדייה, אחראית כיום ליותר ממחצית ההכנסות שלה. המטוסים הפופולריים ביותר שלה הם הדאש 8, CRJ100/200/440 ו-CRJ700/900/1000 האזוריים. כמו כן מייצרת החברה גם את המטוס האמפיבי בומברדייה 415, ואת מטוסי המנהלים; גלובל אקספרס, והצ'לנג'ר. מפעל הייצור של מטוסי המנהלים נמצא בויצ'יטה, קנזס.
כיום מפתחת החברה את מטוס הדגל החדש שלה; הCSeries, המטוס אמור להחליף את מטוסי ה-MD-80, ו-737-600/700 של בואינג, A318 ו-A319 של איירבוס ו-E-190 של אמבראר.
ה-CSeries הוא מטוס חסכוני בדלק, על פי פרסומים של בומברדייה, המטוס יחסוך כ-20% דלק בכל טיסה יחסית למתחרות. לקוח ההשקה חברת התעופה הגרמנית לופטהנזה, הזמינה 60 מטוסים מדגם זה.
באוקטובר 2012 חתמו בומברדייה ונציגים של ממשלת קוריאה הדרומית, על עסקה במסגרתה תפתח בומברדייה בשיתוף היצרנית הקוריאנית Korea Aerospace Industries, מטוס נוסעים אזורי מונע במנועי טורבו-פרופ, ובו 90 מושבים. תאריך ההשקה של מטוס זה מתוכננת לשנת 2019.
בנובמבר 2012 הודיעה בומברדייה, כי חתמה על העסקה הגדולה בתולדותיה. במסגרת העסקה תספק בומברדייה לחברת התעופה השווייצרית וויסטה-ג'ט (VistaJet), ‏56 מטוסי מנהלים בשווי כולל של 3.1 מיליארד דולרים. העסקה כוללת אופציה ל-86 מטוסים נוספים.
תולדות החברה > המחלוקת עם אמבראר

מסוף שנות התשעים נמצאות אמבראר הברזילאית ובומברדייה בסכסוך. בומברדייה ואמבראר השולטות על שוק מטוסי המנהלים יחד (כל אחת על כ-40%), מאשימות זו את זו בקבלת סבסוד מנוגד לכללי התחרות החופשית. בשנת 1999 הטיל ארגון הסחר העולמי על ברזיל קנס של 1.6 מיליארד דולר בפריסה על מספר שנים, כמו כן דרש הארגון בפסק הדין שלו מברזיל וקנדה להפסיק את מימון החברות.
כלי טיס של בומברדייה אירוספייס > מטוסי מנהלים

לירג'ט 35
לירג'ט 55
לירג'ט 40
לירג'ט 45
לירג'ט 60
לירג'ט 35
70
75
לירג'ט 85
בומברדייה צ'לנג'ר 300
בומברדייה צ'לנג'ר 30X
בומברדייה צ'לנג'ר 600
בומברדייה צ'לנג'ר 850
כלי טיס של בומברדייה אירוספייס > סדרת מטוסי גלובל

בומברדייה גלובל אקספרס
בומברדייה גלובל 6000
בומברדייה גלובל 7000 (בפיתוח, כניסה לשירות מתוכננת ל-2016)
בומברדייה גלובל 8000 (בפיתוח, כניסה לשירות מתוכננת ל-2017)
כלי טיס של בומברדייה אירוספייס > מטוסי נוסעים סילוניים

‏CRJ100/200/440 ‏(50 נוסעים)
‏CRJ700/900/1000 ‏(70-100 נוסעים)
בומברדיה סדרה C‏ (100-160 נוסעים)
כלי טיס של בומברדייה אירוספייס > מטוסי טורבו פרופ

בומברדייה 215
בומברדייה 415 (מטוס אמפיבי)
בומברדייה דאש 8
שורט 330
שורט 360
כלי טיס של בומברדייה אירוספייס > כלי טיס צבאיים

שורט טוקן (Short Tucano)
מפעלים

לבומברדייה אירוספייס מתקני ייצור ופיתוח ב-25 מדינות, מפעלי ההרכבה ממוקמים בקנדה, ארצות הברית, צפון אירלנד ומקסיקו.
נמל התעופה הבינלאומי מונטריאול טרודו - מטה החברה, ההרכבה הסופית של מטוסי הצ'לנג'ר 300, 600, ו-850. טיסות מבחן, ועיצוב פנימי.
נמל התעופה הבינלאומי מונטריאול מירבל - הרכבה הסופית של מטוסי ה-CRJ700, ‏CSeries, וטיסות מבחן.
סן לורן, קוויבק - מרכז פיתוח תאי הטייס, ומתקן ייצור של המרכב האחורי.
ויצ'יטה, קנזס - הרכבה הסופית של סדרת מטוסי לירג'ט, וטיסות מבחן.
נמל התעופה דאונסויב - הרכבה סופית של הדאש 8, סדרת מטוסי גלובל, וטיסות מבחן.
נמל התעופה נורת' ביי - הרכבה סופית של CL-415, וטיסות מבחן.
קרטרו, מקסיקו - הרכבה סופית של מטוסי לירג'ט 85, צ'לנג'ר 600, דאש 8-Q400, ‏CRJ700, וגלובל 6000 ו-7000.
בלפסט, צפון אירלנד - מפעל לייצור כני נחיתה, כנפיים, ומתקן הרכבה.
הזמנות ומשלוחים

| שנה | שנה | 1999/00 | 2000/01 | 2001/02 | 2002/03 | 2003/04 | 2004/05 | 2005/06 | 2006/07 | 2007/08 | 2008/09 | 2009/10 | 2010/11 | 2011 | 2012 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| מסחרי | CRJ | 81 | 105 | 165 | 191 | 214 | 175 | 110 | 64 | 62 | 56 | 60 | 41 | 33 | 14 |
| מסחרי | סדרה Q | 23 | 52 | 41 | 29 | 19 | 22 | 28 | 48 | 66 | 54 | 61 | 56 | 45 | 36 |
| עסקים | לירג'ט | 109 | 129 | 96 | 38 | 41 | 47 | 69 | 71 | 81 | 70 | 44 | 33 | 33 | 39 |
| עסקים | צ'לנג'ר | 40 | 38 | 45 | 23 | 31 | 62 | 98 | 99 | 103 | 116 | 82 | 63 | 79 | 86 |
| עסקים | גלובל | 34 | 36 | 21 | 16 | 17 | 22 | 30 | 42 | 48 | 53 | 50 | 47 | 51 | 54 |
| אמפיבי | CL-415 | 5 | 10 | 2 | 1 | 3 | 1 | 2 | 2 | 1 | 4 | 5 | 4 | 4 | 4 |
| סה"כ משלוחים | סה"כ משלוחים | 292 | 370 | 370 | 298 | 324 | 329 | 337 | 326 | 361 | 353 | 302 | 244 | 245 | 233 |
| הזמנות | הזמנות |  |  |  |  |  |  |  | 363 | 698 | 367 | 11 | 201 | 249 | 481 |
הערות שוליים

↑  הנסיקה הגדולה של אמבראר, באתר גלובס, 7 בנובמבר 2000
↑  Bombardier Posts Record 370 Aircraft Deliveries.
↑  Bombardier Announces That Bombardier Aerospace is On Target With 370 Aircraft Deliveries.
↑  Annual Report Year Ended January 31, 2003 - Bombardier.
↑  Bombardier Delivers 329 Aircraft for Fiscal Year 2004/05: Second Consecutive Year of Increased Deliveries.
↑  Bombardier aircraft – Fiscal year 2005/06 deliveries.
↑  An Exceptional Year for Bombardier Aerospace in Terms of Deliveries and Orders: 361 Aircraft Delivered and 698 Orders Placed in Fiscal Year 2007/08.
↑  Bombardier Aerospace Delivers 353 Aircraft and Records 378 Net Orders in Fiscal Year 2008/09.
↑  Bombardier Aerospace Bombardier Aerospace Delivers 302 Aircraft in Fiscal Year 2009/10.
↑  Bombardier Aerospace Delivers 244 Aircraft in Fiscal Year 2010/11.
↑  Bombardier Aerospace Delivers 233 Aircraft and Receives Orders for 481 Aircraft in 2012.
| --- | --- |
בקרת זהויות :  LCCN: nr2004001150  VIAF: 124283886   WorldCat (עם VIAF): 124283886 
צ'לנג'ר 605 בשירות וויסטה ג'ט
הדמיה של ה-CSeries
מטוס של חיל האוויר המלכותי המבוסס על הגלובל אקספרס
בומברדייה CRJ700 בשירות לופטהנזה סיטי ליין
דאש 8-Q400 בשירות אייר ברלין
טוק טוקאן

| --- | --- |

לוגו הסדרה, מתוך הפתיח
 סוגה:  הנפשה, ילדים
 יוצרים:  פיטר לוסון, אליזבת ליירד
 מדבבים:  ראו כאן
 מדבבים בעברית:  ראו כאן
 ארץ מקור:  בריטניה בריטניה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26
 הפקה
 חברת הפקה:  Cartwn Cymru S4C Yorkshire Television
 מוזיקה:  ארני ווד
 אורך פרק:  כ-10 דקות
 שידור
 רשת שידור:  ITV (במסגרת CITV)
 רשת שידור בישראל:  ערוץ 2 (רשת מדיה)
 תקופת שידור מקורית:  1990–1993
 תקופת שידור בישראל:  1993 – 1994
 קישורים חיצוניים
 דף התוכנית ב-IMDb
טוק טוקאן (באנגלית: Toucan Tecs) היא סדרת טלוויזיה בריטית מונפשת לילדים, שהופקה והונפשה על ידי Cartwn Cymru,‏ S4C ו-Yorkshire Television. הסדרה עוקבת אחר שני טוקניים מואנשים שטסים ברחבי העולם ופותרים פשעים.
הסדרה שודרה במקור בערוץ ITV במסגרת רצועת השידור CITV, החל משנת 1990 עד 1993. בישראל הסדרה שודרה בדיבוב עברי בערוץ 2 תחת הזכיינית רשת מדיה החל משנת 1993 עד 1994. לסדרה הופקה עונה אחת הכוללת 26 פרקים באורך 10 דקות.
תקציר העלילה

הסדרה עוקבת אחר שני טוקניים מואנשים, זיפי וזאק, אשר במקום לחיות בג'ונגל הם טסים ברחבי העולם ופותרים פשעים שעושים הברווזים המטורפים, ברווזים שאוהבים לפגוע באחרים, באמצעות המכונות המעופפות שלהם.
דמויות

זיפי – המוח בצמד "טוק טוקאן", אשר תמיד מעלה תוכניות. בכל מקום שהוא מסתובב בעולם הוא חובש כובע שמתאים לארץ.
זאק – שותפו של זיפי לצמד "טוק טוקאן", אשר מבצע איתו את התוכניות. הוא מרכיב משקפיים כחולים.
סמסון – חלזון שמספק לצמד "טוק טוקאן" ציוד לביצוע התוכניות שלהם.
פיפי – ברווזה מלאה שמספקת כלי תחבורה לצמד "טוק טוקאן".
מנהיג אדום – מנהיג הברווזים המטורפים.
מדבבים

הדיבוב העברי בוים והופק על ידי שפרירה זכאי.
| שם הדמות | מדבב/ת באנגלית | מדבב/ת בעברית |
| --- | --- | --- |
| זיפי | פיליפ ויטצ'רץ' | שמעון כהן |
| זאק | טוני רובינסון | יהויכין פרידלנדר |
| סמסון | פיטר הוקינס פיליפ ויטצ'רץ' (פרקים מאוחרים) | חן חגי |
| מנהיג אדום | קייט לי | חן חגי |
| פיפי | קייט לי | שרית סרי |
בנוסף דיבבו בדיבוב העברי אלון זמק, עמית גור ושפרירה זכאי.
תחנת בזיליקת סן פאולו (מטרו רומא)

| --- | --- |

  נגיש לאנשים בעלי מוגבלות מוטורית
 מידע על הבנייה
 חנוכת התחנה:  9 בפברואר 1955
 מיקום
 מיקום:  viale Giustiniano Imperatore, Ostiense, Roma
 מדינה:  איטליה איטליה
 קואורדינטות:  41°51′22″N 12°28′41.5″E﻿ / ﻿41.85611°N 12.478194°E﻿ / 41.85611; 12.478194
 אתרים סמוכים:  בזיליקת פאולוס הקדוש
 תחנות סמוכות:    רומא פורטה סן פאולו,  EUR מאליינה   גרבטלה,  מרקוני
 מידע על התחנה
 סוג התחנה:  עילית
 בעלים:  ATAC ו- Cotral
 רציפים:       2 רציפים צדדיים  2 רציפים צדדיים
 קווים העוברים בתחנה:   רומא-לידו   קו B
  (למפת רומא מוגדלת) תחנת בזיליקת סן פאולו(למפת רומא רגילה) תחנת בזיליקת סן פאולו he
 
בזיליקת סן פאולו היא תחנה בקו B של המטרו של רומא ובקו הרכבת רומא-לידו, מטרו מר.
היסטוריה

תחנת בזיליקת סן פאולו נחנכה ב-9 בפברואר 1955, תחת השם סן פאולו בזיליקה. ושמה שונה לשם שאנחנו מכירים היום באזור שנות ה-90.
בשנות ה-20 נחפרה תחנה מתחת למה שמכונה Roccia di San Paolo (קיר טוף מול הבזיליקה ששימש כאתר קבורה ברפובליקה הרומית). עד המאה ה-5 לספירה), ובה הרכבת עוברת לפני הגעתה לתחנה, על מנת שלא להפריע לנוף.
שירותים

מכונת כרטיסים אוטומטית
שֵׁרוּתִים
תחבורה ציבורית העוברת בסמוך לתחנה

תחנת אוטובוס ATAC
אליפות אירופה בשחייה 2010

בריכות התחרות, באי מרגיט בודפשט, הונגריה 2010
אליפות אירופה בשחייה נערכה בפעם הרביעית בבודפשט, הונגריה, בין ה-4 באוגוסט ל-15 באוגוסט 2010. האליפות כללה ארבעה ענפים אולימפיים: שחייה, קפיצה למים ושחייה צורנית ותחרויות שחייה במים פתוחים שנערכו באגם בלטון.
בתחרות השתתפו 969 ספורטאים מ-43 מדינות.
| 0 | 1 | 2 |
| --- | --- | --- |
|  אוסטריה אוסטריה  אוקראינה אוקראינה  אזרבייג'ן אזרבייג'ן  איטליה איטליה  איי פארו איי פארו  איסלנד איסלנד  אירלנד אירלנד  אלבניה אלבניה  אנדורה אנדורה  אסטוניה אסטוניה  בולגריה בולגריה  בוסניה והרצגובינה בוסניה והרצגובינה  בלגיה בלגיה  בלארוס בלארוס |  בריטניה בריטניה  גאורגיה גאורגיה  גרמניה גרמניה  דנמרק דנמרק  הולנד הולנד  הונגריה הונגריה  יוון יוון  ישראל ישראל  לוקסמבורג לוקסמבורג  לטביה לטביה  ליטא ליטא  נורווגיה נורווגיה  סלובניה סלובניה  סלובקיה סלובקיה  סן מרינו סן מרינו |  ספרד ספרד  סרביה סרביה  פולין פולין  פורטוגל פורטוגל  פינלנד פינלנד  צ'כיה צ'כיה  צרפת צרפת  קפריסין קפריסין  קרואטיה קרואטיה  רומניה רומניה  רוסיה רוסיה  שוודיה שוודיה  שווייץ שווייץ  טורקיה טורקיה |
רוסיה ניצחה בתחרות הכללית, עם 13 מדליות זהב ו-28 בסך הכל, לפני גרמניה שצברה 8 מדליות זהב ו-20 מדליות בסך הכל. צרפת סיימה שלישית עם 8 מדליות זהב ו-23 בסך הכל (סיימה ראשונה בתחרויות השחייה, כל המדליות שלה הושגו בתחרויות השחייה, פרט לשתי מדליות אחת כסף ואחת ארד).
תחרויות השחייה נערכו לאחר שהוחלט על ידי פדרציית השחייה הבינלאומית (FINA) למנוע שימוש בחליפות השחייה.
שחייה > נשים

השחייניות הבולטות בתחרות היו קטינקה הוסו (הונגריה הונגריה) שזכתה ב-4 מדליות (3 זהב, 1 כסף) פרנצ'סקה הלסול (בריטניה בריטניה) שזכתה ב-5 מדליות (2 זהב, 2 כסף ו-1 ארד), תרסה אלסהמר (שוודיה שוודיה) שזכתה ב-5 מדליות (2 זהב, 1 כסף ו-2 ארד), לוטה פריס (דנמרק דנמרק) שזכתה ב-3 מדליות (2 זהב ו-1 ארד) ויוליה יפימובה (רוסיה רוסיה) שזכתה בשתי מדליות זהב.
שחייה > גברים

השחיינים הבולטים בתחרות היו קמיל לקו (צרפת צרפת) שזכה ב-3 מדליות זהב, פרד בוסקה (צרפת צרפת) שזכה בשתי מדליות זהב ואחת כסף וסבסטיאן רואו (צרפת צרפת) שזכה בשתי מדליות זהב ולאסלו צ'ה (הונגריה הונגריה) שזכה בשתי מדליות זהב.
טבלת המנצחים בשחייה > טבלת מדליות בשחייה

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | צרפת צרפת | 8 | 7 | 6 | 21 |
| 2 | רוסיה רוסיה | 7 | 4 | 1 | 12 |
| 3 | בריטניה בריטניה | 6 | 6 | 6 | 18 |
| 4 | הונגריה הונגריה | 6 | 4 | 3 | 13 |
| 5 | שוודיה שוודיה | 3 | 3 | 4 | 10 |
| 6 | גרמניה גרמניה | 2 | 5 | 2 | 9 |
| 7 | דנמרק דנמרק | 2 | 2 | 2 | 6 |
| 8 | איטליה איטליה | 2 | 0 | 4 | 6 |
| 9 | נורווגיה נורווגיה | 1 | 2 | 0 | 3 |
| 10 | בלארוס בלארוס | 1 | 1 | 0 | 2 |
| 11 | ספרד ספרד | 1 | 0 | 3 | 4 |
| 12 | פולין פולין | 1 | 0 | 1 | 2 |
| 13 | הולנד הולנד | 0 | 2 | 4 | 6 |
| 14 | אוסטריה אוסטריה | 0 | 2 | 0 | 2 |
| 15 | איי פארו איי פארו | 0 | 1 | 0 | 1 |
| 15 | אירלנד אירלנד | 0 | 1 | 0 | 1 |
| 15 | רומניה רומניה | 0 | 1 | 0 | 1 |
| 18 | ישראל ישראל | 0 | 0 | 2 | 2 |
| 19 | יוון יוון | 0 | 0 | 1 | 1 |
|  | סך הכל | 40 | 41 | 39 | 120 |